

 **Αρθ. Ιδρ. Απόφασης Πρωτοδ. Αθηνών 20376/58**

**Χαλκοκονδύλη 13, 104-32, Αθήνα**

**Τηλ: 5238148, 5230819**

**Fax: 5230819**

**e-mail: oieleomospondia@gmail.com**

 **site: www.oiele.gr**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Αθήνα, 2845**

 **Αρ. Πρωτ.: 2/3/2023**

**ΠΡΟΣ: Τον Προϊστάμενο Δ/νσης Δ.Ε. Β΄ Αθήνας κ. ΙΩΑΝΝΗ ΨΑΧΟΥΛΑ**

**ΚΟΙΝΟΠΟΙΗΣΗ**

* Υφυπουργό Παιδείας και Θρησκευμάτων κ. Ζ. Μ. Μακρή
* Γενικό Γραμματέα Πρωτοβάθμιας, Δευτεροβάθμιας Εκπαίδευσης και Ειδικής Αγωγής και Εκπαίδευσης του Υπουργείου Παιδείας και Θρησκευμάτων  κ. Αλ. Κόπτση
* Προϊσταμένη της Δ/νσης Ιδ. Εκπ/σης του Υπουργείου Παιδείας και Θρησκευμάτων κ. Π. Ρούνη

Αξιότιμε Κύριε Διευθυντή,

Κατατέθηκε προ ολίγου στην Ομοσπονδία μας καταγγελία από εκπροσώπους των ΜΜΕ και πολίτες πως ο εκπαιδευτικός ΠΕ02 **Ιωάννης Λιγνάδης** που υπηρετεί στα Αρσάκεια Σχολεία Ψυχικού διδάσκει **στη Δραματική Σχολή του Θεάτρου Τέχνης, αλλά δεν υπηρετεί στο σχολείο του.** Μάλιστα, η παρουσία του στον εν λόγω φορέα έχει προκαλέσει την αντίδραση των φοιτητών της σχολής και του διδακτικού προσωπικού (ο σχετικός σύνδεσμος που μας απεστάλη είναι [εδώ](https://tvxs.gr/news/ellada/krisi-sti-sxoli-theatroy-texnis-logo-gianni-lignadi-%E2%80%93-ti-lene-foitites-sto-tvxs?fbclid=IwAR28NwlN8dUGY1oTa7yhcYQIhUGBnVxqwF0TwhqKLsY6qSh6gBiLUIIG1aw)).

Παρακαλούμε θερμά να μας απαντήσετε στα ακόλουθα:

* Ισχύει η καταγγελία ότι ο εν λόγω εκπαιδευτικός **δεν παρέχει εκπαιδευτικό έργο** (δεν διδάσκει σε ώρες του επίσημου ωρολόγιου προγράμματος) στο σχολείο του;
* Αν όντως ισχύει η καταγγελία, του έχει χορηγηθεί από την υπηρεσία, κατά τα προβλεπόμενα στο άρθρο 31 του Ν. 3528/2007, **άδεια άσκησης ιδιωτικού έργου**;
* Αν έχει χορηγηθεί η άδεια άσκησης ιδιωτικού έργου, έχει διασφαλιστεί, όπως το εν λόγω άρθρο ορίζει, «**ότι δεν παρακωλύονται τα διδακτικά καθήκοντα του εκπαιδευτικού**» (ότι, δηλαδή, τα μαθήματα στο συγκεκριμένο χώρο γίνονται εκτός διδακτικού ωραρίου;)
* Στην περίπτωση χορήγησης, από το ΑΠΥΣΔΕ, άδειας άνευ αποδοχών, **είναι νόμιμο να απουσιάζει ο εκπαιδευτικός από την υπηρεσία του για τους σοβαρούς λόγους που προβλέπει το άρθρο 16, περ.Ε΄ του Ν. 1566/85**, όπως τροποποιήθηκε και ισχύει, σε συνδυασμό με τα άρθρα 51 και 53 του Υ.Κ.; Έχουν πιστοποιηθεί οι «σοβαροί λόγοι» απουσίας του εν λόγω συναδέλφου;
* Επίσης, είναι νόμιμη η παράλληλη λήψη αδείας άνευ αποδοχών με την παροχή αδείας άσκησης ιδιωτικού έργου, δοθέντος ότι η χορήγηση της δεύτερης προϋποθέτει, κατ’αρχήν, την **πραγματική άσκηση καθηκόντων** από τον υπάλληλο, προς τα οποία μάλιστα πρέπει να συμβιβάζεται και το έργο, για το οποίο ζητείται η άδεια της υπηρεσίας (βλ. ΓνωμΝΣΚ 183/2014, 23/2016);
* Ισχύει η καταγγελία ότι ο εν λόγω εκπαιδευτικός **έχει λάβει στο παρελθόν άδεια άνευ αποδοχών, προκειμένου να διδάξει σε πανεπιστημιακό ίδρυμα της επαρχίας, χωρίς να εργάζεται στο σχολείο του**;

Επειδή ήδη η Ομοσπονδία μας έχει αναδείξει το εποπτικό κενό στα της ιδιωτικής εκπαίδευσης την τελευταία περίοδο, **θεωρούμε εξαιρετικά κρίσιμο να υπάρξει το συντομότερο δυνατόν** έγγραφη απάντηση που θα αιτιολογεί την (δυσερμήνευτη, κατά την εκτίμησή μας) εργασιακή κατάσταση του συγκεκριμένου εκπαιδευτικού.

**ΓΙΑ ΤΟ Δ.Σ. ΤΗΣ Ο.Ι.Ε.Λ.Ε.**

 **Ο ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ**

**ΓΙΩΡΓΟΣ ΧΡΙΣΤΟΠΟΥΛΟΣ ΔΗΜΗΤΡΗΣ ΚΑΖΑΓΛΗΣ**